stanford-oval/wikipedia huggingface dataset:
ולנטינה (מלכת דראג)
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2017 | המרוץ לדראג של רו פול: עונה 9 | מתמודדת | מקום שביעי |  |
| 2017 | רופול: הכול בחוץ: עונה 8 | מתמודדת | מקום שביעי |  |
| 2017 | La Vida de Valentina | עצמה |  |  |
| 2018 | הטופ מודל הבאה | עצמה | עונה 24, פרק 6: ""Beauty is Pride"" |  |
| 2018 | המרוץ לדראג של רו פול: עונה 10 | עצמה | פרק 14: "Grand Finale" |  |
| 2018 | המרוץ לדראג: אולסטארס: עונה 4 | מתמודדת | מקום שביעי |  |
| 2018 | Drag Tots | ארגולה | קול |  |
| 2019 | רנט: לייב | אנג'ל דומאט שונארד |  |  |
| 2019 | Werq the World | עצמה |  |  |
| 2020 | איי-ג'יי והמלכה | ולנטינה | פרק 1: "ניו יורק" |  |
| 2020 | Hey Qween! | אורחת |  |  |
| 2020 | The House of Flowers | עצמה |  |  |
| 2021 | המרוץ לדראג של ספרד |  | עונה 1, פרק 9: "Grand Finale"" |  |
| 2023 | Premio Lo Nuestro | עצמה |  |  |
פילמוגרפיה > קולנוע

| שנה | שם | תפקיד | מקור |
| --- | --- | --- | --- |
| 2020 | Invasión Drag | עצמה |  |
| 2021 | שכונה על הגובה | ולנטינה |  |
| 2023 | La Usurpadora, The Musical | לידיה |  |
פילמוגרפיה > וידאו קליפים

| שנה | שם | אמן | תפקיד | מקור |
| --- | --- | --- | --- | --- |
| 2019 | "Yo Soy Su Vida" | גלוריה טרווי | המאהבת |  |
| 2019 | "Ábranse Perras" | גלוריה טרווי |  |  |
| 2020 | "I'm Ready" | דמי לובאטו, סם סמית' |  |  |
| 2020 | "Always" | וייז ואודסי |  |  |
| 2020 | "La Mexicana" | פטי קאנטו |  |  |
| 2021 | "Don't Go Yet" | קמילה קביו |  |  |
| 2021 | "Como la Primera Vez" | זמואה, ולנטינה, אמריקה פנדי |  |  |
| 2022 | "Kung Kita'y Kapiling" | טרוי לורנטה וג'ייק זירוס |  |  |
וילסון ביסל

וילסון שאנון ביסל (באנגלית: Wilson Shannon Bissell;‏ 31 בדצמבר 1847 – 6 באוקטובר 1903) היה פוליטיקאי אמריקאי ממדינת ניו יורק, שכיהן כמנהל הכללי של דואר ארצות הברית בתקופות נשיאותו השנייה של גרובר קליבלנד.
ראשית חייו

וילסון ביסל נולד בניו לונדון שבמדינת ניו יורק. הוא היה בנם של ג'ון ביסל, סוחר בולט בבאפלו ושל איזבלה ג'נט (לבית האלי) ביסל. אחיו הבכור, ארתור דאגלס ביסל, היה נשיא איגוד הבנקאים של מדינת ניו יורק ונשיא הבנק העממי של באפלו. המשפחה הייתה ממוצא סקוטי-אירי.
הוא למד בבית הספר הופקינס שבניו הייבן וב-1869 סיים את לימודיו באוניברסיטת ייל והיה חבר באחוות הגולגולת והעצמות.
קריירה

לאחר סיום לימודיו בייל, החל ביסל ללמוד משפטים בבאפלו במשרד עורכי הדין לנינג, קליבלנד ופולסון. ב-1871 הוא התקבל ללשכת עורכי הדין והחל לעסוק במקצוע.
בשנים 1873–1882 היה ביסל שותף למשרד עורכי הדין של מי שלימים היה נשיא ארצות הברית גרובר קליבלנד, שבחתונתו הוא היה השושבין הראשי. ביסל נכנס לפעילות פוליטית במפלגה הדמוקרטית כמועמד לאלקטור ב-1888. בשנים 1893–1895 הוא כיהן כמנהל הכללי של דואר ארצות הברית בממשלו של קליבלנד. ב-1896 הוא היה נציג לוועידת המפלגה הארצית של המפלגה.
משנת 1902 ועד מותו היה ביסל נגיד אוניברסיטת באפלו.
חיים אישיים

ב-1890 נשא ביסל לאישה את ליאוז פאולר סטורג'ס מז'נבה, ניו יורק. לזוג נולד ילד אחד.
וילסון ביסל נפטר בגיל 55 ב-6 באוקטובר 1903 בביתו שבבאפלו. לאחר טקס אשכבה בכנסיית טריניטי האפיסקופלית שבבאפלו, גופתו נשרפה ואפרו נקבר בחלקה המשפחתית בבית הקברות פורסט לואן שבעיר.
הערות שוליים

1 2 3  Cutter, William Richard (1912). Genealogical and Family History of Western New York: A Record of the Achievements of Her People in the Making of a Commonwealth and the Building of a Nation. Lewis Historical Publishing Company. p. 142.
↑  Buffalo Historical Society Publications. Buffalo, NY: Buffalo Historical Society. 1904. p. 489.
↑  Waterloo, Stanley; Hanson Jr., John Wesley (1896). Famous American Men and Women: A Complete Portrait Gallery of Celebrated People, Whose Names are Prominent in the Annals of the Time, Each Portrait Accompanied by an Authentic Biographical Sketch, Secured by Personal Interview--the Whole Forming a Text Book of National Character. J.H. Moore Company. pp. 130–131.
| --- | --- |
בקרת זהויות :  GND: 1200508904  ISNI: 0000 0000 3102 5869  LCCN: n96002525  SNAC: w6g46mkw  VIAF: 36173682   WorldCat (עם VIAF): 36173682
וילסאנדי

| --- | --- |

 נתונים גאוגרפיים
 מיקום:  הים הבלטי 
 קואורדינטות:  58°23′00″N 21°52′00″E﻿ / ﻿58.383333333333°N 21.866666666667°E﻿ / 58.383333333333; 21.866666666667
 שטח:  9 קילומטר רבוע
 נתונים מדיניים
 מדינה:  אסטוניה 
 אוכלוסייה:  6 (31 בדצמבר 2011)
 אזור זמן:  UTC+2
  (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיוילסאנדי(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיוילסאנדי
 
ציור משנת 1914 של החוף והמגדלור מאת הצייר האסטוני קונרד מגי
וילסאנדי (באסטונית: Vilsandi) הוא אי בים הבלטי, השייך לאסטוניה. האי, אשר ממוקם 12 ק"מ מערבית לאי סארמאה, הוא האי המערבי ביותר במדינה. מנהלית שייך האי לנפה הכפרית קיהלקונה שבמחוז סארה.
גאוגרפיה

שטחו של האי הוא כ-9 קמ"ר בלבד, אורכו עומד על 6.3 קילומטרים ורוחבו המרבי הוא 2.3 קילומטרים. האי צעיר יחסית מבחינה גאולוגית ונחשף לפני כ-2,000 שנה עם ירידת מפלס הים הבלטי. החופים המערבי והצפוני מאופיינים בצוקי דולומיט.
האי ממוקם 12 קילומטרים מסארמאה. ניתן להגיע לאי במעבורת היוצאת מן העיירה פאפיסארה הנמצאת במערב סארמאה. כאשר מפלס הים נמוך, ניתן להגיע מסארמאה לאי גם ברכב שטח או במשאית.
היסטוריה

התיישבות הקבע באי החלה עם הגעתו של מלח הולנדי בשם יוהאן דול, כאשר ספינתו נטרפה בקרבת האי בשנת 1703. הוא ואשתו החליטו להישאר באי והועסקו בטיפול בשדות החציר של חוות לומנדה (Lümanda). מאוחר יותר הם הקימו את חוות טולי, שלימים הפכה לחווה הגדולה באי. בשנת 1752 שוחררה אשתו של דול ממעמד הצמיתות.
הקמת עמדה של משמר הגבול באי בסוף המאה ה-18 הביאה לגידול האוכלוסייה בו.
בשנת 1809 הוקם על החוף המערבי מגדלור בגובה של 37 מטרים, באותה שנה היו באי ארבע חוות ותשעה צרפי דייגים.
בשנת 1860 התגוררו באי 18 משפחות.
בשנת 1906 מונה אָרטוּר טוֹם כמפעיל המגדלור. תושבי האי עסקו בדייג, צדו כלבי ים או היו יורדי ים. מיעוטם עסק בחקלאות
האי הוכרז כשמורת ציפורים בשנת 1910, זו הייתה שמורת הטבע הראשונה בארצות הבלטיות. 
ב-1927 הוקם מוזיאון באי וב-1937 נפתח בית הארחה לתיירים.
בשנת 1939 התגוררו באי כ-170 תושבים ב-32 חוות.
במהלך מלחמת העולם השנייה, לפני הגעתו של הצבא האדום לאי, נמלטו ממנו בסירות 96 תושבים ובאי נותרו 46. במהלך שנות ה-50 נמלטו עוד שני תושבים.
בשנת 1957 הפכה שמורת הציפורים לשמורת טבע. שטח השמורה הורחב בספטמבר 1971 ובדצמבר 1993 הכריזה ממשלת אסטוניה על הקמת הפארק הלאומי וילסאנדי על שטח כולל של 180 קמ"ר.
חוות טולי נבנתה לבסוף מחדש ויחד עמה שופצו מספר טחנות רוח ישנות.
אוכלוסייה

באי יש רק כפר אחד ואוכלוסייתו מונה כ-30 תושבים. (ירידה משמעותית מתחילת המאה ה-20) רק תושב אחד נחשב כתושב קבע - מפעיל המגדלור.
האי הוא מקור משיכה בקיץ לתיירים רבים וכן לאמנים. באי מתגורר גם המחזאי, השחקן והמשורר המצליח יאן טטה (Jaan Tätte).
פארק לאומי וילסאנדי

הפארק הלאומי החל דרכו כשמורת הציפורים "ואיקה" בשנת 1910. בדצמבר 1993 הוכרז על הקמת הפארק הלאומי וילסאנדי". בשנת 1997 זכה הפארק כשמורת טבע בעלת חשיבות בינלאומית בהתאם לאמנת רמסר לשימור ולפיתוח בר-קיימא של בתי גידול לחים.
כיום משתרע הפארק על שטח של 180 קמ"ר, מתוכם 105 קמ"ר של ים. רוב הפארק מתרכז דווקא בכ-160 איים ואיונים הסובבים את וילסאנדי, שכן שטחם הכולל גדול מהאי (ששטחו מהווה רק 40% משטח הפארק).
הפארק מכיל כמות מרשימה של עופות מים. מעל 250 מינים שונים תועדו, כאשר 112 מינים מקננים בשטח השמורה ביותר מ-8,000 קנים, ביניהם שחף כספי (Larus argentatus), שחף ימי (Larus marinus) ושחפיתיים שונים. למעלה מ-4,000 אדריות שחורות-כיפה נמצאות בפארק - זוהי הציפור הנפוצה ביותר במקום.
כמו כן נמצא על אחד האיים בשטח השמורה אתר הרבייה הגדול ביותר בים הבלטי לכלבי ים אפורים (Halichoerus grypus).
בשנת 1997 הובאו לאי שש בנות-יענה על ידי אדם שגר פעם באי אך כעבור זמן מה הוא עבר לשוודיה.
האי מציע גם תחנת תצפית ומעקב ביולוגית עבור חוקרים.
ז'ול ורן ATV

ז'ול ורן ATV או ATV-1, הייתה משימתה הראשונה של חללית המטען הרובוטית ATV, שפותחה ושוגרה על ידי סוכנות החלל האירופאית. החללית נקראה על שמו של סופר המדע הבדיוני הצרפתי המפורסם ז'ול ורן. היא שוגרה ב-9 במרץ 2008 למשימת אספקה לתחנת החלל הבין-לאומית (ISS), כשבתוכה דלק, מים, חמצן ועוד.
מפני היותה חללית ה-ATV הראשונה, "ז'ול ורן" שהתה בחלל שלושה שבועות, במהלכם נבדקו כל מערכותיה, לפני שנפגשה ועגנה ב-ISS. החללית עגנה בתחנה ב-3 באפריל 2008. ב-25 באפריל 2008 הופעלו מנועי החללית כדי להגביה את מסלול תחנת החלל. לאחר כ-5 חודשים בתחנה, ב-5 בספטמבר 2008, נפרדה החללית מתחנת החלל ונכנסה למסלול חדירה לאטמוספירה, בו נשרפה ב-29 בספטמבר.
הרכבה

חללית ה-ATV הראשונה נקראה רשמית "ז'ול ורן" ב-9 באפריל 2002. לקראת סוף 2003 הורכבו כבר רוב חלקי החללית. רכיבי החללית נבנו על ידי חברות תעופה שונות; מערכות העגינה והתדלוק נבנו על ידי תאגיד הטילים והחלל אנרגיה ברוסיה, החלק המדוחס של החללית נבנה על ידי חברת Thales Alenia Space האיטלקית, ומערכות ההנעה נבנו על ידי EADS Astrium בברמן, גרמניה. החללית הורכבה בברמן, גרמניה, אז הועברה למרכז המחקר וטכנולוגיית החלל האירופי (ESTEC) שבנורדווק, הולנד, ב-15 ביולי 2004, לבחינות ובדיקות.
מהלך המשימה > שיגור

"ז'ול ורן" שוגרה למסלול לווייני נמוך על גבי משגר אריאן 5ES. השיגור בוצע מ-ELA-3 שבמרכז החלל הגיאני, גינאה הצרפתית, ב-9 במרץ 2008, 04:03:04 UTC. החללית נפרדה מהמשגר שעה, שש דקות ו-41 שניות לאחר השיגור, ומערכות הניווט של החללית הופעלו. יומיים לאחר מכן, ב-11 במרץ, הופעלו 4 מנועי החללית בפעם הראשונה.
מהלך המשימה > במסלול ועגינה בתחנת החלל הבין-לאומית

מפני ש"ז'ול ורן" הייתה חללית ה-ATV הראשונה, מספר סימולציות בוצעו במסלול כדי לבחון את בטיחות עגינתה של החללית בתחנת החלל. החללית שהתה בחלל שלושה שבועות לפני שעגנה בתחנה. ב-13 וב-14 במרץ השלימה החללית בהצלחה תמרוני מניעת התנגשות, כך שאם תארע תקלה בעת תהליך העגינה האמיתית בתחנה, תוכל החללית למנוע את התנגשותה בתחנה.
לאחר מכן ביצעה החללית שני ימי סימולציות עגינה. סימולציות אלו כללו מספר פגישות עם תחנת החלל הבין-לאומית, שהסתיימו עם המבחן הסופי – עגינה של ממש במודול זבזדה של התחנה, ב-3 באפריל 2008. הפגישה עם תחנת החלל בוצעה בצורה אוטומטית באמצעות גלאי כוכבים ומערכת GPS. העגינה בתחנה בוצעה גם היא בצורה אוטומטית לחלוטין בעזרת וידאומטרים וטלגוניאומטרים. כאשר "ז'ול ורן" הגיעה למרחק של 249 מטרים מהתחנה, החל שלב העגינה הסופי, שהונחה על ידי קרני לייזר שירה הווידאומטר והוחזרו על ידי רכיב על מודול "זבזדה", והטלגוניאומטר ששימש כמערכת רדאר. צוות תחנת החלל היה יכול לבטל ידנית את עגינת החללית בתחנה כל עוד הייתה רחוקה מטר אחד מהתחנה. "ז'ול ורן" עגנה בהצלחה בתחנת חלל הבין-לאומית ב-3 באפריל 2008, 14:45 UTC
מהלך המשימה > בתחנת החלל

לאחר שעגנה החללית בתחנת החלל והושלם אישור העגינה, היה יכול צוות התחנה להיכנס אל תא המטען המדוחס של החללית ולפרוק אותו ממטענו. מכלי המטען הנוזלי חוברו למכלי תחנת החלל ורוקנו מתכולתם. צוות התחנה שחרר בצורה ידנית רכיבי אוויר שהביאה עימה החללית אל תוך חלל התחנה. סך כל המטען שנשאה החללית היה 2,297 ק"ג. לאחר שרוקנה החללית ממטענה, הושאר צוהר החללית פתוח כך שהיא שימשה כהרחבה לתחנת החלל. במשך הזמן ששהתה החללית בתחנה, מילא אותה צוות התחנה בפסולת, שתישרף מאוחר יותר באטמוספירה. כמו כן שימשה החללית להעלאת מסלול תחנת החלל 4 פעמים.
שני כתבי יד מקוריים של ז'ול ורן, ומהדורות מאוירות על ידי פייר-ז'ול הצל של "מהארץ לירח" ו"מסביב לירח", שוגרו גם הם בתוך החללית כמזכרת לצוות התחנה.
ב-27 באוגוסט 2008 הופעלו מנועי החללית לכ-5 דקות, ותחנת החלל הואטה ב-1 מטר לשנייה. כתוצאה מכך, הונמך מסלול התחנה בכ-1.77 ק"מ, ובכך נמנעה לחלוטין האפשרות שפסולת חלל מהלוויין הרוסי קוסמוס 2421 יפגעו בתחנת החלל.
ה-ATV היה המקום השקט ביותר בתחנת החלל, מכיוון שהיה מבודד משאר התחנה. בגלל יתרון זה, הפך צוות התחנה את החללית לחדר השינה שלהם, וכמקום לפעילות הגיינית אישית.
כשעגנה החללית בתחנת החלל, שהתה בו המשלחת ה-16 לתחנה, שכללה את מפקדת המשימה פגי ויטסון (נאס"א) ושני מהנדסי טיסה, יורי מלנצ'נקו (סוכנות החלל הרוסית) וגארט רייזמן (נאס"א). באפריל ומאי הוחלפו אנשי הצוות במשלחת ה-17, ששהו בתחנה בזמן הפרידה מהחללית. המשלחת ה-17 כללה את מפקד המשימה סרגיי וולקוב (סוכנות החלל הרוסית) ושני מהנדסי טיסה, אולג קונוננקו (סוכנות החלל הרוסית) וגרגורי צ'אמיטוף (נאס"א). בזמן ששהתה החללית בתחנה לא היה בה אף איש צוות של סוכנות החלל האירופית.
בזמן ששהתה החללית בתחנה, הגיעו לתחנת החלל שתי חלליות נוספות. סויוז TMA-12 הביאה לתחנת החלל שניים מאנשי המשלחת ה-17 ואיש צוות נוסף, האסטרואנוטית הדרום קוריאנית אי סו-יון. מעבורת החלל דיסקברי הגיעה לתחנה במאי במשימת STS-124, והביאה עימה את צ'אמיטוף שהחליף את רייזמן. המעבורת הביאה עימה גם חלק מיחידת המעבדה היפנית של תחנת החלל – קיבו.
סיום המשימה

ב-5 בספטמבר 2008 נפרדה "ז'ול ורן" מתחנת החלל הבין-לאומית והנמיכה את מסלולה ל-5 ק"מ מתחת לתחנה. היא נשארה במסלול זה עד ללילה של ה-29 בספטמבר. בשעה 10:00:27 UTC החלה החללית את תמרון היציאה ממסלול הראשון שלה, שנמשך כ-6 דקות. ב-12:58:18 בוצע תמרון נוסף שנמשך 15 דקות. לבסוף, בשעה 13:31 UTC, חדרה החללית לאטמוספירה בגובה 120 ק"מ מעל האוקיינוס השקט, שם נשרפה יחד עם הפסולת אותה לקחה מתחנת החלל.
ראו גם

ATV
פרוגרס
HTV
תחנת החלל הבין-לאומית
הערות שוליים

↑  Jules Verne – an extraordinary space traveller
1 2 3  2003: a challenging year to build Jules Verne
↑  Jules Verne demonstrates flawless Collision Avoidance Manoeuvre
↑  State of the art in automatic rendezvous
↑  Europe's 'Jules Verne' spacecraft carries namesake's notes on maiden voyage
↑  Jules Verne ATV reveals unexpected capabilities
↑  'Jules Verne' begins final voyage
↑  Successful re-entry marks bright future for ATV
"ז'ול ורן" מתקרבת אל תחנת החלל הבין-לאומית.
3צוות המשלחת ה-17 של תחנת החלל הבין-לאומית בתוך ATV-1 "ז'ול ורן".
ATV-1 "ז'ול ורן" (בתחתית התמונה) מעוגנת אל תחנת החלל הבין-לאומית כפי שצולם ממעבורת החלל דיסקברי במהלך משימת STS-124 ב-11 ביוני 2008.
"ז'ול ורן" נשרפת בעת חדירתה לאטמוספירה.
.aero

| --- | --- |
 תאריך ייסוד:  17 במרץ 2002 
 רשם:  SITA 
 חסות:  SITA 
 www.information.aero
 
.aero (שמקורו באווירונאוטיקה) הוא תחום ברמה העליונה (sTLD), המשמש במערכת שמות הדומיינים של האינטרנט. זהו התחום הממומן הראשון ברמה העליונה המבוסס על נושא תעשייתי אחד. תחום ה-aero שמור לחברות, ארגונים, עמותות, סוכנויות ממשלתיות ואנשים פרטיים בתחומים הקשורים לתעופה וחלל. הוא נוצר בשנת 2002 ומופעל על ידי SITA .SITA הקימה ומפעילה את מועצת Dot Aero.
קודי שתי אותיות תחת .aero שמורים לחברות תעופה על פי מעצבי חברת התעופה IATA. בעוד שקודים של שלוש אותיות היו שמורים בתחילה לשדות תעופה (קוד שדה תעופה IATA), הם שוחררו לרישום על ידי קהילת התעופה הגדולה והחלל ב-1 בדצמבר 2008.
תחום ה-aero ברמה העליונה אושר בתחילה בשנת 2001 לתקופה של 5 שנים עד לתאריך 17 בדצמבר 2006 כחלק מהוכחת הרעיון של תחומים חדשים ברמה העליונה. ההסכם הוארך באוקטובר 2006 לתקופה של שישה חודשים עד ליום 17 ביוני 2007, והמשיך לחדש את מחזור שישה החודשים יוני – דצמבר עד ליום 17 ביוני 2009. בשנת 2009, SITA ו-ICANN השלימו הסכם חסות חדש ל-10 שנים להפעלת aero.
הערות שוליים

↑  "Airports codes released". SITA. נבדק ב-2012-09-02.
↑  http://www.icann.org/tlds/agreements/aero/sponsorship-amendment2-17may07.pdf
↑  "New .aero sponsorship agreement with ICANN". SITA. נבדק ב-2012-09-02.
Deconstructed

Deconstructed הוא אלבום המיני השני של הזמרת האמריקאית קשה. האלבום יצא לאור ב-4 בדצמבר 2012. האלבום יצא לאור יחד עם האלבום "Warrior" באתר האינטרנט שלה בארצות הברית. האלבום מכיל חמישה שירים אקוסטיים, ארבעה מהם נכתבו על ידה ושיר אחד הוא גרסת כיסוי.
רשימת רצועות

| Deconstructed> מס' | Deconstructed> שם | Deconstructed> כותב(ים) | Deconstructed> משך | Deconstructed>  | Deconstructed>  | Deconstructed>  | Deconstructed>  | Deconstructed>  | Deconstructed>  |
| --- | --- | --- | --- | --- | --- | --- | --- | --- | --- |
| 1. | Old Flames Can't Hold a Candle to You  | דולי פרטון | 3:39 |  |  |  |  |  |  |
| 2. | Blow  | קשה, לאס, לוקאש גוטוולד, אלן גריג, בנימין לוין, מקס מרטין | 3:40 |  |  |  |  |  |  |
| 3. | The Harold Song  | קשה, יהושע קולמן | 3:56 |  |  |  |  |  |  |
| 4. | Die Young  | קשה, גוטוולד, לוין, הנרי וולטר, נייט | 3:20 |  |  |  |  |  |  |
| 5. | Supernatural  | קשה, גוטוולד, וולטר, לוין, מרטין, ניק קרש | 4:27 |  |  |  |  |  |  |
| משך כולל: | משך כולל: | משך כולל: | 18:46 |  |  |  |  |  |  |
175

שנת 175 היא השנה ה-75 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 175 ניתן לה בדיעבד.
כל התאריכים שלהלן הם לפי הלוח היוליאני.
אירועים

175 - אלאוטריוס יורש את סוטריוס על כס האפיפיור (תאריך משוער)
ראו גם

ילידי 175‎
נפטרים ב-175‎
וילסון פיקט

| --- | --- |

 לידה:  18 במרץ 1941 פראטוויל, ארצות הברית 
 פטירה:  19 בינואר 2006 (בגיל 64) רסטון, ארצות הברית 
 שם לידה:  Wilson Pickett Jr. 
 מקום קבורה:  קנטקי 
 מוקד פעילות:  ארצות הברית 
 תקופת הפעילות:  מ-1955 
 סוגה:  מוזיקת נשמה, רוק 
 שפה מועדפת:  אנגלית 
 חברת תקליטים:  אטלנטיק רקורדס, Cub Records 
 מספר צאצאים:  4 
 פרסים והוקרה:  היכל התהילה של הרוק אנד רול (1991) 
 פרופיל ב-IMDb
 
וילסון פיקט (באנגלית: Wilson Pickett‏; 18 במרץ 1941 – 19 בינואר 2006) היה זמר יוצר אמריקאי בתחומי מוזיקת נשמה, רית'ם אנד בלוז ורוקנרול. למעלה מ-50 שירים שכתב או ביצע נכנסו למצעד הרית'ם אנד בלוז (R&B) ורבים מהם חצו את גבול הסוגה והצליחו במצעד 100 הגדולים של בילבורד ("מצעד הפופ"). בין להיטיו הגדולים: "In the Midnight Hour", "Land of 1,000 Dances", "Mustang Sally". מבין האמנים בני דורו בסגנונו, היה פיקט אחד ממובילי ההגשה המחוספסת והרוקנרולית. שירתו המלווה בצרחות, ריקודיו החושניים, רברבנותו והתכנים המיניים של שיריו הקנו לו את הכינוי "The Wicked Pickett" ("פיקט המרושע").
שנים ראשונות

פיקט נולד באלבמה, בן רביעי למשפחה בת 13 נפשות וסבל התעללות קשה מידי אמו. מגיל צעיר שר בכנסייה הבפטיסטית. בגיל 14 עזב את ביתו ועבר להתגורר בדטרויט, שם שר במקהלות גוספל בכנסיות. במקביל האזין לריצ'רד הקטן, וביקש כמוהו להצליח בתחום המוזיקה החילונית.
לאחר מספר שנים בהן שר מוזיקה דתית הצטרף ב-1959 ללהקת הפלקונס והחל לכתוב בעצמו. שירו מ-1962 "I Found a Love" בביצוע הפלקונס הגיע למקום ה-6 במצעד ה-R&B ולמקום ה-75 במצעד הפופ.
עבודה עם ג'רי וקסלר ו"אטלנטיק רקורדס"

ב-1962 שלח דמו של השיר "If You Need Me" למפיק חברת "אטלנטיק רקורדס" ג'רי וקסלר. וקסלר התרשם מהבלדה האיטית ונתן אותה לביצועו של סולומון בורק, שהפך את השיר ללהיט שהגיע למקום השנים-עשר במצעד ה-R&B ולמקום ה-37 במצעד הפופ. הדבר הסב לפיקט, שביקש לקבל חוזה הקלטות בחברה, צער רב והוא פנה להקליט את השיר באופן עצמאי. שירו הבא "It's Too Late", שהגיע למקום השביעי במצעד ה-R&B שכנע את וקסלר להחתים אותו לחברת אטלנטיק. לאחר מספר הקלטות בניו יורק שלא השיגו הצלחה מסחרית, החליט וקסלר לשלוח את פיקט להקליט באולפנים של סטאקס, חברת תקליטים שהיה לה הסכם הפצה עם אטלנטיק.
בשנת 1965 הקליט פיקט באולפני סטאקס בממפיס, טנסי עם וקסלר ובהפקה מוזיקלית וליווי של נגני סטאקס, כמה מלהיטיו הגדולים ביותר, בהם "In the Midnight Hour", להיטו הראשון שמכר למעלה ממיליון עותקים והגיע למקום הראשון במצעד ה-R&B, למקום ה-21 במצעד הפופ האמריקאי ולמקום ה-12 במצעד הבריטי. שירים נוספים ששר וכתב (לבדו או עם שותפו מימי הפלקונס אדי פלויד) היו "(Don't Fight It", "634-5789 (Soulsville, U.S.A" ו- "Ninety-Nine and A Half (Won't Do)".
ב-1966 הקליט פיקט את השיר השלישי שלו שהגיע למקום הראשון במצעד ה-R&B ושמכר למעלה ממיליון עותקים, "Land of 1,000 Dances" (שהגיע גם למקום השישי במצעד הפופ), אחריו עקבו עוד שני להיטי ענק: "Mustang Sally" (גרסת כיסוי שלו לשיר של מרק רייס) ו-"Funky Broadway" (גרסת כיסוי לשירם של דייק והבלייזרס).
הסינגלים של פיקט כונסו ב-1967 בתקליטים "The Exciting Wilson Pickett" ו-"The Sound of Wilson Pickett".
ב-1968 הגיעה גרסת הכיסוי שלו ל-"Hey Jude" של הביטלס למקום ה-16 במצעד הפופ, כן הצליחה גרסתו לשיר "You Keep Me Hangin' On" של הסופרימס. לאחר מספר תקליטים מוצלחים באטלנטיק, בהם "Wilson Pickett in Philadelphia" ‏(1970), "Don't Knock My Love" ‏ (1971) ו-"Engine No. 9" ‏(1971) עזב פיקט בשנת 1972 את החברה.
שנות הדעיכה וההוקרה המחודשת

בשנים 1973–1975 היה פיקט חתום בחברת תקליטי RCA, אך לא הפיק להיטים שחצו את קו המקום ה-30 במצעד ה-R&B. למרות חוסר הצלחה במצעדים ושינויי טעם הקהל, פיקט לא הפסיק להופיע ברחבי ארצות הברית בעיקר ולבצע את להיטיו הרבים.
פיקט זכה ל"גילוי מחדש" בעקבות הסרט "הקומיטמנטס" משנת 1991 שהציג אותו כאחד מאבות מוזיקת הנשמה והגיש לקהל צעיר גרסאות מלהיבות של שיריו "In the Midnight Hour" ו-"Mustang Sally". ב-1998 השתתף פיקט בסרט האחים בלוז 2000.
בשנת 1993 זכה בפרס על חלוציות מאת המוסד לרית'ם אנד בלוז, בשנת 1995 נבחר להיכל התהילה של הרוקנרול ואלבום הקאמבק שלו " It's Harder Now" משנת 1999 זכה במועמדות לפרס גראמי. כמו כן נבחר למקום ה-68 ברשימת "מאה הזמרים הטובים ביותר בכל הזמנים" של הרולינג סטון.
פיקט נפטר ב-2006 מהתקף לב בביתו בווירג'יניה.
לקריאה נוספת

Hirshey, Gerri. Nowhere to Run: The Story of Soul Music. Da Capo Press ISBN 0-306-80581-2
הערות שוליים

↑  Wilson Pickett - - Other Lists, באתר הרולינג סטון
| --- | --- |
בקרת זהויות :  NLI: 987007418358805171  PLWABN: 9810539181505606  BIBSYS: 3030039  BNE: XX1070430  BnF: cb13898468g (data)  GND: 131488562  ICCU: UBOV509929  ISNI: 0000 0000 6301 470X  LCCN: n91048204  MusicBrainz: fc6214b3-6d82-4803-be74-01ece1723e42  NKC: js20060210009  NTA: 100309003  SELIBR: 269014  SNAC: w6f77xzn  SUDOC: 228517656  VIAF: 12492481   WorldCat (עם VIAF): 12492481
Deconstruction

Deconstruction הוא אלבום האולפן הרביעי של הזמרת-יוצרת האמריקאית מרדית ברוקס. האלבום יצא לאור ב-28 בספטמבר 1998, על ידי חברת התקליטים קפיטול רקורדס.
רשימת רצועות

| Deconstruction> מס' | Deconstruction> שם | Deconstruction> משך | Deconstruction>  | Deconstruction>  | Deconstruction>  | Deconstruction>  | Deconstruction>  | Deconstruction>  | Deconstruction>  |
| --- | --- | --- | --- | --- | --- | --- | --- | --- | --- |
| 1. | Shout  | 3:54 |  |  |  |  |  |  |  |
| 2. | Lay Down (Candles In The Rain) (בהשתתפות קווין)   | 4:36 |  |  |  |  |  |  |  |
| 3. | I Have Everything  | 4:05 |  |  |  |  |  |  |  |
| 4. | Cosmic Woo Woo  | 3:35 |  |  |  |  |  |  |  |
| 5. | Nobody's Home  | 5:12 |  |  |  |  |  |  |  |
| 6. | All For Nothing  | 4:42 |  |  |  |  |  |  |  |
| 7. | I Said It  | 3:23 |  |  |  |  |  |  |  |
| 8. | Back To Eden  | 3:51 |  |  |  |  |  |  |  |
| 9. | Bored With Myself  | 3:45 |  |  |  |  |  |  |  |
| 10. | Careful What You Wish For  | 4:27 |  |  |  |  |  |  |  |
| 11. | Sin City  | 4:36 |  |  |  |  |  |  |  |
| 12. | Back To Nowhere  | 4:02 |  |  |  |  |  |  |  |
| משך כולל: | משך כולל: | 50:09 |  |  |  |  |  |  |  |
הערות שוליים

1 2  Deconstruction, Genius (באנגלית)
| --- | --- |
בקרת זהויות :  MusicBrainz release group: 37896c92-cfc6-3037-b9b5-6e0e1d4c4f30
Debconf

צילום מסך של הגדרת אזור זמן בתכנה
debconf היא תוכנה לביצוע שינויים בהגדרות מערכת, במערכות הפעלה דמויות יוניקס. פותחה במקור להפצת הלינוקס דביאן, והיא משולבת באופן הדוק עם מערכת ניהול החבילות של דביאן, dpkg.
debconf נכתבה במקור על ידי ג'וי האס, ופותחה בהמשך על ידו יחד עם קולין ווטסון, גרסתה היציבה האחרונה היא 1.5.49, והיא מופצת תחת רישיון רישיון BSD
התכנון של debconf מאפשר למשתמש לקבוע את ההגדרות באופן מודולרי, וכן קיימות גרסאות נפרדות לתוכנה Dialog, ל-GNU Readline, לשימוש באמצעות עורך טקסט, ל-GNOME, ל-KDE וכן ממשק תכנות יישומים לפייתון, ועוד.
הכתיבה המקורית של debconf הייתה בשפת Perl. במהלך הפיתוח של תוכנת ההתקנה של דביאן, נכתבה התכנה שוב בשפת C והיא נקראה בהתאם cdebconf. התכנה החדשה כיום בשימוש רק בהתקנה, אך היא עתידה להחליף את התכנה המקורית בשלמות בהמשך. שני התכנות משתמשות באותו פרוטוקול תקשורת בין הקצה של debconf, לבין קוד הלקוח. מדובר בפרוטוקול פשוט, הדומה לפרוטוקולי רשת שונים.
פעולה

בעת שחבילה מותקנת, debconf מאפשרת למשתמש לבחור באפשרויות הקובעות הגדרות במערכת, ונוגעות לצורכי החבילה המותקנת. לאחר התקנת התכנה ניתן לשנות בחזרה את ההגדרות שנקבעו לחבילה, על ידי התוכנה dpkg-reconfigure או על ידי תוכנה אחרת כמו מנהל החבילות של Synaptic.
בפועל  debconf אינה מבצעת עצמאית שינויים במערכת, אלא שואלת את המשתמש באשר לביצוע שינויים, בהתאם לקבצים בעלי התבנית "filename." שאת מיקומם וסדר הפעלתם הוא מקבל מסקריפטים שכתב מפתח התכנה המותקנת. בדרך-כלל "config." הוא הקובץ האחראי ל"שאלת" המשתמש באשר לאפשרויות הבחירה, והקובץ "postinst." אחראי להחיל את השינויים על החבילה המותקנת, בתגובה לבחירות המשתמש. דבר זה יכול לפעמים להשתנות, בשל דרישות טכניות שונות. תשובות המשתמשים מאוחסנות כזיכרון מטמון במסד הנתונים של debconf.
הערות שוליים

↑  יצאה ב-26 בדצמבר 2012
↑  הרישיון המדויק הוא BSD-2-clause
↑  The GNOME Journal: Simplified Package Management in Ubuntu Hoary
↑  נקראת Debian-Installer
↑  "confmodule"
↑  קבצים ששמם מתחיל בנקודה כגון "config.",‏"postins." וכדומה
ASL איירליינס צרפת

בואינג 737-700 של החברה
ASL איירליינס צרפת (באנגלית: ASL Airlines France), היא חברת תעופה צרפתית. החברה מפעילה שירותי דואר וטיסות מטען בשירות הדואר והעיתונים, וכן טיסות שכר. במטוסי החברה קיימת אפשרות לשנות את תצורת המטוס ממטוס נוסעים למטוס מטען בתוך שעה בזכות צי מטוסי בואינג 737-300QC ("שינוי מהיר"). בסיס הפעולה מרכזי העיקרי שלה הוא נמל התעופה שארל דה גול בפריז.